Cinizam
<s>Cinizam (iz stgrč. κυνισμός [kynismós] — oponašanje psa; stoga se koristi i reč pasotizam) termin je koji u kolokvijalnoj (u ovom slučaju najčešćoj) upotrebi označava drskost, grubu otvorenost, bestidnost.</s>

<s>Cinizam je i stav koji karakteriše opšte nepoverenje u tuđe motive.</s><s>Cinična osoba ima generalni nedostatak vere ili nade u ljudsku vrstu; to su ljudi koje motiviše ambicija, želja ili požuda, pohlepa, veličanje, materijalizam (ugl. ekonomski), cilj (ne sredstvo), kao i sama mišljenja koja ta cinična osoba smatra uzaludnima ili besmislenima pa ih svodi na minimalističko razmatranje tj. omalovažavanje.</s>

<s>Izraz cinizam ponekad se pogrešno primenjuje i na učenje starogrčkih kinika (up. cinik), prema kojem je i nastao termin cinizam; kinici su odbijali sve konvencije i zagovarali težnju ka vrlinama i jednostavnom idealističkom načinu života.</s>

<s>Sinonimno značenje ima i reč desafekcija (koja označava bezosećajnost, što i jeste jedna karakteristika cinizma).</s>

<s>U novije (ređe i pređašnje) vreme česta pojava je politički cinizam, npr. pri obraćanju političara u svetu, ali i tekstualno u zvaničnim dokumentima koje oni donose (proučava ga politička psihologija); cinizma ima i u popularnoj kulturi, npr. mimovi, putem televizije ili umetnosti generalno itd.</s><s>Postoji i u medijskim krugovima (kao klasični novinarski ili pak političarski snimljeni ili cinizam druge vrste), pri izveštavanju na televiziji, u novinama i sl.</s><s>U običnom životu, kao normalna pojava moguća je privremena manifestacija cinizma tokom puberteta, najviše u adolescenciji (pri odnosu tinejdžera sa roditeljima, porodicom, prijateljima i drugima u okolini).</s>

<s>Vidi još 
 Egoizam
 Humor
 Ironija
 Psihopatija
 Sarkazam
 Sebičnost</s>

<s>Reference</s>

<s>Literatura
Opća enciklopedija  JLZ, Zagreb, 1977.</s>

<s>Spoljašnje veze</s>

<s>Definicija [vokabular.org]
 Cinizam: poklon modi ili kazna Boga  [psichiatria.org]
 Cinizam je sudbina malodušnih [politika.rs]</s>

<s>Etika
Psihologija
Sociologija</s>

